Kayla Barron

Kayla Jane Barron (lahir 19 September 1987, LT, USN) ialah seorang perwira perang kapal selam Amerika dan angkasawan NASA.

Kehidupan awal dan pendidikan 
Kayla Barron dilahirkan pada 19 September 1987 di Pocatello, Idaho kepada pasangan Lauri dan Scott Sax. Keluarganya berpindah ke Richland, Washington, yang mana Kayla menamatkan pengajian di Richland High School pada tahun 2006. Kemudian, Barron menyambung pelajaran di Akademi Tentera Laut Amerika Syarikat, yang mana beliau menamatkan pengajian pada tahun 2010 dengan ijazah sarjana di bidang kejuruteraan sistem. Selepas tamat belajar, Barron melanjutkan pendidikan pascasarjana di Peterhouse, Cambridge dengan Biasiswa Gates Cambridge, yang mana beliau memperoleh ijazah sarjana di bidang kejuruteraan nuklear.

Kerjaya ketenteraan 
Selepas memperoleh ijazah sarjana, Barron merupakan salah seorang wanita pertama yang menjadi perwira perang yang bertugas di kapal selam. Beliau menghadiri program latihan tenaga nuklear dan perwira kapal selam Tentera Laut, dan ditugaskan di kapal selam USS Maine.

Kerjaya NASA 
Pada Jun 2017, Barron terpilih sebagai ahli NASA Astronaut Group 22, dan memulakan latihan selama dua tahun.

Pada Disember 2020, Barron dan 17 angkasawan NASA lain terpilih sebagai ahli "Pasukan Artemis" yang akan berlatih untuk Program Artemis, iaitu misi berawak ke Bulan pertama sejak berakhirnya Program Apollo.

Kehidupan peribadi 
Barron berkahwin dengan Tom Barron, seorang pegawai Pasukan Khas Tentera Darat Amerika Syarikat.

Rujukan

Kelahiran 1987
Orang hidup
Angkasawan Amerika Syarikat